# 1.1. O primeiro é o primeiro

# Neste reto...

Traballarás en equipo para crear un pódcast en galego. Para isto irás dando diferentes pasos: decidir a temática, elaborar o guión, deseñar unha entrevista, traballar nun estudio de gravación...

Serás quen de engaiolar a audiencia?

## Audio

audio/mpeg

# Que ten por finalidade o reto?

Para chegar a realizar o teu propio pódcast vas ter que:

- Decidir a temática, o ton e as seccións do teu pódcast.
- Crear un guión de forma cooperativa coas túas compañeiras e compañeiros.
- Planificar e realizar unha entrevista a unha persoa da túa contorna.
- Preparar o estudio para levar a cabo a gravación.
- Realizar a produción e posprodución do pódcast.
- Difundir o resultado final.

# A que meta chegarás co reto?

Unha vez que acades o reto, isto é, co pódcast realizado en galego, serás quen de:

1. Coñecer diferentes formatos de textos dos medios de comunicación e das redes sociais (como as entrevistas).
2. Coñecer textos do ámbito académico como os apuntamentos, mapas conceptuais e exposicións.
3. Planificar un texto oral con adecuación, coherencia e cohesión.
4. Empregar técnicas relacionadas coa modulación da voz e a expresión oral.
5. Debater sobre un tema.
6. Usar correctamente diferentes fórmulas de cortesía conversacional.
7. Empregar aplicacións TIC relacionadas coa gravación de voz e coa edición de arquivos de audio.
8. Coñecer as características da novela e de diferentes subxéneros narrativos e reproducir a súa estrutura.
9. Comprender as diferentes relacións entre os significados das palabras.
10. Coñecer categorizacións básicas da oración.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)